
U   I M E   R E P U B L I K E   H R V A T S K E
R J E Š E NJ E


Trgovački sud u Osijeku, po stečajnom sucu mr. sc. Borisu Vukoviću, u predstečajnom postupku po prijedloga predlagatelja JOSIP KORMAN, OIB: 74444561496, Bapska, Augusta Šenoe 6, za otvaranje predstečajnog postupka nad dužnikom MENS-KORMAN GRUPA d.o.o., Bapska, A. Šenoe 6, MBS: 030111226, OIB: 04436522142, dana 25. siječnja 2019. godine

r i j e š i o   j e


Odbacuje se prijedlog vjerovnika JOSIPA KORMANA, OIB: 74444561496, Bapska, Augusta Šenoe 6 za otvaranje predstečajnog postupka nad dužnikom MENS-KORMAN GRUPA d.o.o., Bapska, A. Šenoe 6, MBS: 030111226, OIB: 04436522142.


Obrazloženje


Dana 17. siječnja 2019. godine zaprimljen je na ovome sudu prijedlog zakonskog zastupnika dužnika  JOSIPA KORMANA, OIB: 74444561496, Bapska, Augusta Šenoe 6 za otvaranje predstečajnog postupka nad dužnikom MENS-KORMAN GRUPA d.o.o., Bapska, A. Šenoe 6, MBS: 030111226, OIB: 04436522142.  

Uvidom u spis ovog suda poslovni broj St-215/18 proizlazi da je rješenjem ovog suda poslovni broj St-215/18-41 od 7. rujna 2018. godine obustavljen predstečajni postupak nad dužnikom te da je navedena odluka postala pravomoćna s danom 28. studenog 2018. Navedenim pravomoćnim rješenje utvrđeno je da su ispunjene pretpostavke propisane odredbom čl. 64. st. 1. t. 3 Stečajnog zakona (Narodne novine broj 71/15 i 104/17; u daljnjem tekstu SZ) da će sud rješenjem obustaviti predstečajni postupak ukoliko dužnik u tijeku predstečajnog postupka više od 30 dana kasni s isplatom plaće koja radniku pripada temeljem ugovora o radu, pravilnika o radu, kolektivnog ugovora ili posebnog propisa, odnosno prema drugom aktu kojim se uređuju obveze poslodavca prema radniku dospjelim nakon otvaranja predstečajnog postupka ili ako u tom roku ne uplati doprinose i poreze prema plaći, računajući od dana kada je radniku bio dužan isplatiti plaću.

Člankom 64 st. 2 Stečajnog zakona (Narodne novine broj 71/15 i 104/17; u daljnjem tekstu SZ) propisano je da će u takvom slučaju obustave sud po službenoj dužnosti nastaviti postupak kao da je podnesen prijedlog za otvaranje stečajnoga postupka osim ako utvrdi da je dužnik sposoban za plaćanje i da je ispunio sve obveze prema vjerovnicima.

Odredbom čl. 10. SZ-a  propisano je da se u predstečajnom i stečajnom postupku na odgovarajući način primjenjuju pravila parničnog postupka u postupku pred trgovačkim sudovima. Nadalje, odredbom čl. 333. st. 2. Zakona o parničnom postupku (Narodne novine broj 53/91, 91/92, 58/93, 112/99, 88/01, 117/03, 88/05, 2/07, 84/08, 123/08, 57/11, 148/11, 25/13 i 89/14; dalje ZPP) propisano je da prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojem je pravomoćno odlučeno, da će odbaciti tužbu. 

Člankom 2. st. 2. SZ-a propisano je da se predstečajni postupak provodi radi uređivanja pravnoga položaja dužnika i njegova odnosa prema vjerovnicima i održavanja njegove djelatnosti. 

Člankom 288. st. 2. ZPP-a propisano je da sud na pripremnom ročištu donosi rješenje o odbacivanju tužbe ako utvrdi da o tužbenom zahtjevu već teče parnica ili da je stvar pravomoćno presuđena.  

Budući da je o po prijedlogu za otvaranje predstečajnog postupka sud već pravomoćno odlučio, to je temeljem odredbe članka 288. st. 2. i čl. 333. st. 2. Zakona o parničnom postupku, a u vezi s čl. 10. Stečajnog zakona valjalo odbaciti prijedlog za pokretanje stečajnog postupka i odlučiti kao u izreci ovog rješenja. 

U Osijeku 25. siječnja 2019.                

STEČAJNI SUDAC
[bookmark: _GoBack]mr. sc. Boris Vuković



Zapisničar Danijela Špeletić

UPUTA O PRAVNOM LIJEKU:
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Osijeku, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
-  predlagatelj Josip Korman, Bapska, Augusta Šenoe 6
-  mrežna stranica e-Oglasna ploča sudova
-  riješeno odbacivanjem
-  kal 22.02.2019.

